KLASA:940-04/21-01/10

URBROJ:2177-02/01-21-2

Općina Brestovac, na temelju članka 391. Zakona o vlasništvu i drugim stvarnim pravima (Narodne novine broj 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14) i Odluke o pristupanju prodaji nekretnina u vlasništvu Općine Brestovac Općinskog vijeća Općine Brestovac (KLASA:940-04/21-01/10; URBROJ: 2177-02/01-21-1 od 10.09.2021.g.), objavljuje

 NATJEČAJ

za prodaju nekretnina u vlasništvu Općine Brestovac prikupljanjem pisanih ponuda

1.Predmet natječaja su nekretnine:

|  |  |  |  |  |  |  |
| --- | --- | --- | --- | --- | --- | --- |
| Redni broj | Katastarska čestica | Katastarska općina | Površina | Opis nekretnine | Početna cijenau kunama | Jamčevinau kunama |
| 1. | 287 | Nurkovac | 2.533 m²  | Kuća s pomoćnim objektima i zemljištem | 96.837,06 | 9.683,70 |
| 2. | 272/1271 | ŠnjegavićŠnjegavić | 272 čhv (1.014 m²)324 čhv (1.165 m²) | Kuća s pomoćnim objektom i zemljištem | 59.372,46 | 5.937,24 |
| 3. | 183 | Nurkovac | 1.935 m² | Poljoprivredno zemljište | 3.502,35 | 350,23 |
| 4. | 204 | Nurkovac | 1.346 m² | Poljoprivredno zemljište | 2.436,26 | 243,62 |
| 5. | 325/1 | Nurkovac | 1.276 m² | Poljoprivredno zemljište | 2.309,56 | 230,95 |
| 6. | 494 | Nurkovac | 2.196 m² | Poljoprivredno zemljište | 2.130,12 | 213,01 |
| 7. | 629 | Nurkovac | 1.254 m² | Poljoprivredno zemljište | 1.216,38 | 121,63 |
| 8. | 641 | Nurkovac | 1.509 m² | Poljoprivredno zemljište | 1.463,73 | 146,37 |
| 9. | 643/3 | Nurkovac | 904m² | Poljoprivredno zemljište | 911.80 | 91,18 |
| 10. | 727 | Nurkovac | 646 m² | Poljoprivredno zemljište | 626,62 | 62,66 |
| 11. | 740 | Nurkovac | 953 m² | Poljoprivredno zemljište | 924,41 | 92,44 |
| 12. | 787 | Nurkovac | 653 m² | Poljoprivredno zemljište | 633,41 | 63,34 |
| 13. | 923 | Nurkovac | 2.101 m² | Poljoprivredno zemljište | 2.037,97 | 203,79 |
| 14. | 116 | Završje | 2.184 m² | Poljoprivredno zemljište | 3.953,04 | 395,30 |

Sve nekretnine su upisane u zemljišnim knjigama Općinskog suda u Požegi kao vlasništvo Općine Brestovac.

2.Nekretnine se prodaju, kupuju i preuzimaju u zatečenom stanju, prema zemljišnoknjižnom, katastarskom kao i stvarnom stanju na dan objave javnog natječaja. Nekretnina se kupuje po načelu viđeno-kupljeno što isključuje naknadne prigovore kupca na materijalne i pravne nedostatke. Osim kupoprodajne cijene kupac je dužan platiti i porez na promet nekretnina, te druge obveze vezane uz sklapanje i provedbu kupoprodajnog ugovora.

3. Za sudjelovanje u natječaju plaća se jamčevina u iznosu od 10% početne cijene nekretnine za koju se natjecatelj natječe. Jamčevina se plaća u korist Proračuna Općine Brestovac, broj računa: HR9225000091803500004, model: 68; poziv na broj: 9016-OIB; uz naznaku nekretnine za koju se uplaćuje. Jamčevina koju je uplatio ponuditelj čija ponuda nije prihvaćena vraća se u roku od 10 dana od donošenja odluke o izboru najpovoljnijeg ponuditelja. Ponuditelju čija ponuda bude prihvaćena plaćena jamčevina se uračunava u kupoprodajnu cijenu. Ako najpovoljniji ponuditelj odustane od sklapanja ugovora, odnosno ne uplati kupoprodajnu cijenu u roku, nema pravo na povrat jamčevine.

4. Posebni uvjet za zaključenje kupoprodajnog ugovora: isplata kupoprodajne cijene vrši se u roku od 30 dana od dana primitka Odluke o izboru najpovoljnijeg ponuđača – Odluke o prodaji nekretnine, te će se po uplati kupoprodajne cijene u cijelosti zaključiti ugovor o prodaji.

5. Pisana ponuda mora sadržavati:

1. Ime i prezime (naziv) ponuditelja, prebivalište odnosno sjedište ponuditelja, OIB ponuditelja, broj telefona i osnovne podatke o ponuditelju,
2. Oznaku nekretnine za koju se dostavlja ponuda,
3. Ponuđenu kupoprodajnu cijenu zemljišta upisanu brojkama i slovima, a koja ne može biti manja od početne cijene predviđene ovim Javnim natječajem,
4. Potpis ponuditelja (za pravnu osobu i obrtnika i pečat).
5. Dokaz o uplaćenoj jamčevini za nekretninu koja je predmet prodaje.

 6. Broj računa i naziv banke radi mogućnosti povrata jamčevine.

6. Pisane ponude, u zatvorenim omotnicama, moraju prispjeti najkasnije u roku od 15 dana od objave natječaja u tjedniku „Kronika Požeško-slavonska“, na adresu: Općina Brestovac,Požeška 76,34322 Brestovac, s naznakom: »Ne otvaraj – ponuda za kupnju zemljišta«. Ponude se mogu dostaviti osobno u pisarnicu Općine Brestovac ili poslati preporučeno poštom.

Danom predaje smatra se dan predaje ponude osobno Općini, odnosno dan predaje ponude na poštu preporučenom pošiljkom.

7. Ponude koje ne udovoljavaju uvjetima natječaja kao i nepotpune ponude (koje ne sadrže svu traženu dokumentaciju) i ponude prispjele izvan roka neće se prihvatiti.

8. Odluku o izboru najpovoljnijeg ponuditelja donosi Općinsko vijeće Općine Brestovac. Odluka o izboru najpovoljnijeg ponuditelja donijet će se i u slučaju da u natječaju sudjeluje samo jedan ponuditelj. Odluka o izboru najpovoljnijeg ponuditelja objavit će se na web-stranicama Općine Brestovac, a dostavit će se svim ponuditeljima pismenim putem. U prilogu odluke dostavlja se i zapisnik o otvaranju ponuda.

9. Kriterij za odabir najpovoljnije ponude je najviša ponuđena cijena.

10. Općina Brestovac pridržava pravo da bez navođenja razloga ne prihvati nijednu ponudu, da odbije sve pristigle ponude, odnosno da poništi natječaj.

11. Javno otvaranje ponuda održat će se 18.listopada 2021. godine u prostorijama Općine Brestovac, s početkom u 12:00 sati.

11. Dodatne informacije u svezi s oglašenim nekretninama , mogu se dobiti na navedenoj adresi,radnim danom od 9 do 12 sati (tel. 034/241-077, e-adresa: opcina-brestovac@po.t-com.hr).

Općina Brestovac